Nelly Maes - Wikipedia

# Nelly Maes

### Diwar Wikipedia, an holloueziadur digor

Nelly Maes a zo bet ganet d'ar 25 a viz C'hwevrer 1941 e Sinaai a zo ur bolitikourez flandrezat ag an tu kleiz. Evel ur gelennerez e krogas-hi gant hec'h esped micherouriel. Hec'h esped politikel a zarouas e 1971 pa voe dilennet da Gambr Velgiat Kannidi ar Bobl war listenn ar Volksunie. Enni e chomas betek 1977 ha d'ur senedourez e yeas er bloaz da heul, e 1978.

E 1981 e yeas-hi da vez-prezidantez ar Volksunie e tilezas al labour parlamantel. Tabud a oa er strollad d'an amzer-se. Tizhet e oa bet e bal gantañ - d'ur stad kevredel e oa aet Belgia ha ne oant ket a-du e izili a-zivout petra e fell dezho ober bremañ.

E 1985 e tistroas d'ar parlamant ha d'ar sened e 1991. e 1995 e yeas d'un ezel eus ar parlamant flandrezat nevez-aozet. E 1988 e voe dilennet da gannadez europeat.

E 2001 e voe disrannet ar Volksunie. Nelly Maes, na oa ket a-du gant an disrann, a yeas e-barzh ar strollad Spirit. Kalz bihanoc'h e oa ar strollad hag e gevread Socialist Party – Different a lakaas e izili d'ar pemp lec'h kentañ eus o listenn voutin evit an dilennadegoù europeat 2004. O vezan an hini c'hwec'hvet ne voe ket Nelly dilennet.

Dbrezidantez an Emglev Libr Europa e oa bet añvet, avat. Prezidantez an Ensavadur evit ar Peoc'h eo ivez.

## [kemmañ] Liammoù diavaez

- Lec'hienn bersonel

Adtapet diwar "http://br.wikipedia.org../../../n/e/l/Nelly_Maes_d519.html"

Rummadoù ar bajenn: Politikerezh Belgia | Emglev Libr Europa

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- English
- Français
- Nederlands